Pituffikin avaruustukikohta

**Pituffikin avaruustukikohta** (), entinen **Thulen lentotukikohta** (), on Yhdysvaltain avaruusvoimien ja Yhdysvaltain asevoimien pohjoisin tukikohta. Tukikohta on paikallishallinnoton alue Avannaatan kunnan sisällä Pohjois-Grönlannissa. Se ei kuulu mihinkään Grönlannin kuntaan eikä se myöskään ole Grönlannin lainsäädäntövallan alainen vaan on ikäänkuin Yhdysvaltain enklaavi.

Tukikohta sijaitsee 1&nbsp;118 kilometriä napapiiriltä pohjoiseen, 1&nbsp;524&nbsp;kilometriä pohjoisnavalta etelään ja noin 885&nbsp;kilometriä magneettiselta pohjoisnavalta itään.

## Historia
Thulen lentotukikohdan paikalla sijaitsivat aiemmin Pituffikin ja Vanhan Thulen eli Dundasin () kylät. 

Ensimmäiset sotilasrakennukset Thuleen rakennettiin toisen maailmansodan aikana, kun Yhdysvallat oli vuonna 1941 ottanut Grönlannin suojelukseensa, koska saksalaiset olivat miehittäneet Tanskan. Vuonna 1951 Tanska ja Yhdysvallat solmivat Grönlannin puolustusta koskevan sopimuksen. Thulen lentotukikohdan seudun kylien asukkaat pakkosiirrettiin Uuteen Thuleen eli Qaanaaqiin vuonna 1953, kun tukikohtaa oli alettu rakentaa. Esimerkiksi Thulen lähistöllä asuneet 116 inuiittä, joiden suvut olivat asuneet seudulla jopa 1000 vuotta, joutuivat muuttamaan neljän päivän varoitusajalla. Kööpenhaminassa toiminut Grönlannin ministeriö oli määrännyt nämä 27 perhettä muuttamaan Qaanaaqiin, josta heille oli luvattu vastarakennettu talo. Talot valmistuivat kuitenkin vasta puolen vuoden viiveellä ja perheet joutuivat asumaan itse hankkimissaan teltoissa ennen uudisrakennusten valmistumista. 

Vuoden 1951 puolustussopimusta on sittemmin tarkennettu. Esimerkiksi vuonna 2004 todettiin, että vuodesta 1955 lähtien on Grönlannissa sovellettu Naton joukkojen asemaa koskevaa sopimusta (NATO SOFA). Tämä sopimus on korvannut osia vuoden 1951 puolustussopimuksesta. Tanskan ja Grönlannin lipun tulee olla esillä tukikohdassa Yhdysvaltain lipun ohella.

Vuonna 1961 20 kilometriä tukikohdasta koilliseen rakennettiin ennakkovaroitusjärjestelmän tutka ”*J-Site*”. Thulen väkiluku on enimmillään ollut noin 10&nbsp;000. Tammikuussa 1968 miehitys tukikohdassa oli alle 3&nbsp;370. Thulesta tuli Air Force Space Command tukikohta vuonna 1982.

Vuonna 1965 yhdysvaltalaiset kertoivat tukikohdassa varastoidun ydinaseita ilman Tanskan hallituksen tietoa tai halua. Tammikuussa 1968 tukikohdasta noussut B-52-pommikone syttyi tuleen ja putosi jään läpi mereen 12 kilometrin päässä lentokentästä. Vetypommien pelastustyötä vaikeutti se, että meri ehti jäätyä uudelleen ennen niiden löytämistä. Nykyisin suurin osa materiaalista on siivottu.

1. tammikuuta 2005 tukikohdassa oli 235 asukasta. Huhtikuussa 2023 vuonna 1953 perustettu Thulen tukikohta uudelleennimettiin Pituffikin avaruustukikohdaksi.

## Muuta
Maailman pohjoisin syväsatama sijaitsee Pituffikissa. Satamaan johtava merialue on sula merijäästä kesäisin. Tukikohdalla on omistuksessaan myös hinaaja. Hinaajaa käytetään jäävuorten siirtämiseen pois rannikolta, pois saapuvien ja lähtevien alusten tieltä.

Tukikohdassa sijaitsi aiemmin vuonna 1954 rakennettu Thulen radiomasto (378,3&nbsp;metriä), jota käytettiin telex-sanomien lähettämiseen pitkillä aalloilla Kanadan Goose Bayhin. Se jäi myöhemmin käyttämättömöksi, ja tuhottiin vuonna 1992.

Vaihdettaessa lentoa Pituffikissa, tai tukikohdassa vierailtaessa, matkustaja tarvitsee erillisen kauttakulkuluvan tai oleskeluluvan, ellei kuulu lupavelvollisuudesta vapautettuihin henkilöryhmiin.

Thulessa ja Grönlannissa yleensä, on mitattu eräitä maailman suurimmista tuulennopeuksista. 8. maaliskuuta 1972 tuulen nopeudeksi mitattiin 333 km/h.

## Kuvia

Thule Air Base aerial view.jpg|Ilmakuva Pituffikin avaruustukikohdasta (kuvanottovuonna 1989 nimenä vielä Thule).
Aerial Picture Of Thule Air Base.jpg|Ilmakuva Thulen lentotukikohdasta (2005).
Thule Air Base- Space Superiority from the Top of the World (7459710).jpeg| Näkymä tukikohta-alueeseen (2022).
A panoramic view of the main base showing the runway (left) and fuel storage tanks - DPLA - 99b0eabe395a1ced2222c8743b52f997.jpeg|Panoraamakuva päätukikohdasta polttoainesäiliöineen (10/1984).
PAVE PAWS&BMEWS.svg|Tukikohdan strateginen sijainti kartalla; yhdysvaltalaisten ennakkovaroitustutka-asemien sijainnit.
AN FPS-132 Upgraded Early Warning radar (UEWR) (7414560082).jpg|NORAD-järjestelmään kuuluva ballististen ohjusten ennakkovaroitustutka (sotilasyksikkö: 12th Space Warning Squadron; kuva vuodelta 2006).
23rd Space Operations Squadron, Det 1, provides strategic value (5836029).jpeg|Yhdysvaltain sotilassatelliittien maa-asema, jossa vastaanotetaan mittausdataa ja josta satelliitteja voidaan ohjata (sotilasyksikkö: 23rd Space Operations Squadron).
Thule Air Base- Space Superiority from the Top of the World (220807-X-BV344-1002).jpg|Täydennyksiä tuova rahtialus syväsatamassa (2022).


## Lähteet

## Aiheesta muualla

* 
* *
*